Consiliul Economic Social critică modificările aduse Codului Administrativ. Aceasta, după ce parlamentarii au votat amendamente care permit primarilor să îşi impună proiecte de patrimoniu, doar cu o majoritate simplă, nu cu două treimi din voturi.

CES a dat însă aviz negativ pentru modificări, aviz ce are caracter consultativ, dar era obligatoriu pentru ca ordonanța de urgență să treacă în ședința de Guvern.

Cea mai controversată prevedere a Codului Administrativ prevede pensii speciale pentru primari și viceprimari. Premierul a avut mai multe discuții cu edili din teritoriu, iar aceștia au reclamat că nu au pensii speciale și că doresc să le aibă.

Pensia specială se calculează, conform proiectului, în funcție de numărul de mandate și un anumit procent din salariu.

Proiectul va fi discutat, cel mai probabil, mâine, în ședința de Guvern.

Premierul Viorica Dăncilă spunea în urmă cu două săptămâni că vrea să adopte cât mai repede Codul Administrativ. Proiectul era atunci în curs de avizare.